**OBRAZLOŽENJE**

**Nacrta prijedloga Odluke o izmjenama i dopunama Odluke o izgledu službene odore i izgledu i sadržaju službene iskaznice komunalnih redara Grada Zadra**

Sukladno odredbi čl. 111. Zakona o komunalnom gospodarstvu („ Narodne novine“ broj 68/18,110/18, 32/20) komunalni redar u obavljanju službene dužnosti nosi službenu odoru i ima službenu iskaznicu. Izgled službene odore te izgled i sadržaj službene iskaznice komunalnog redara propisuje predstavničko tijelo jedinice lokalne samouprave odlukom.

Radi usklađenja zimske i ljetne službene odore predlaže se izmijeniti Odluku o izgledu službene odore i izgledu i sadržaju službene iskaznice komunalnih redara Grada Zadra na način kako je predloženo u Odluci.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o izmjenama i dopunama Odluke o izgledu službene odore i izgledu i sadržaju službene iskaznice komunalnih redara Grada Zadra, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom**  **19. studenog 2023. godine.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |